internet vaartha 144 Views
హైదరాబాద్‌ : భారత్‌ చిన్నకార్ల తయారీ దిగ్గజం మారుతిసుజుకి ఇండియా ఆంధ్రప్రదేశ్‌ ప్రభుత్వంతో కలిసి డ్రైవింగ్‌ శిక్షణ, ట్రాఫిక్‌ రీసెర్చికేంద్రం ఏర్పాటుకు ఒప్పందం చేసుకుంది. శుక్రవారం ప్రభుత్వం, మారుతిసుజుకి ఇండియా ప్రతినిధులు ఒప్పందంపై సంతకాలుచేసారు. ఆంధ్రప్రదేశ్‌ ప్రభుత్వంతోపాటు సెంట్రల్‌ ఇన్‌స్టిట్యూట్‌ ఆఫ్‌ రోడ్‌ట్రాన్స్‌పోర్టుకు చెందిన ఉన్నతాధికారుల సమక్షంలో రాష్ట్ర రవాణా కమిషనర్‌ ఎన్‌ బాలసుబ్రహ్మణ్యం, మారుతిసుజుకి ఇండియా అసోసియేట్‌ వైస్‌ప్రెసిడెంట్‌ మహేష్‌ రజోరియాలు ఒడంబడికపై సంతకాలు చేసారు. ఈసందర్భంగా మారుతిఅధికారి రజోరియా మాట్లాడుతూ ఐడిటిఆర్‌ స్థాన ఉన్నతస్థాయి వృత్తిపరమైన డ్రైవర్‌ శిక్షణ, సురక్షితమైన డ్రైవింగ్‌కోసం గ్రౌండ్‌ నియమాలను పాటించడానికి ఉద్దేశించినదని అన్నారు. మారుతిసుజుకి ఒకదశాబ్దకాలం నుంచి ఈరంగంలో పనిచేస్తోందని సరికొత్త ఎంఒయుతో రోడ్‌ భద్రతపై ఉన్న అనుభవం స్పష్టంచేస్తుందని అన్నారు. ప్రభుత్వప్రైవేటు భాగ స్వామ్యంలో ఏర్పాటుచేసిన ఈ నమూనా దక్షిణభారత్‌లో మారుతిసుజుకి మొట్టమొదటి ఐడిటిఆర్‌ అన్నారు. ప్రభుత్వందర్శి వద్ద కేటాయించిన 20 ఎక రాల స్థలంలో కొత్త మౌలికవసతులతో కల్పింస్తామన్నారు. మొత్తం హాస్టల్‌, సంస్థ భవనం శిక్షణా ట్రాక్‌లు 2018 సంవత్సరానికి పూర్తి అవుతాయి. మారుతిసుజుకి ఐటిడిఆర్‌కు సంబంధించి శిక్షణను గుజరాత్‌ ఇన్‌స్టిట్యూట్‌ ఆఫ్‌డ్రైవింగ్‌ టెక్నికల్‌ ట్రైనింగ్‌ అండ్‌ రీసెర్చిలో కూడా చేపట్టామన్నారు. ఆంధ్రప్రదేశ్‌ప్రభుత్వానికి చెందిన గిరిజన సంక్షేమశాఖ వంటి ప్రభుత్వశాఖల సహకారంతో గిరిజన యువకులకు రోడ్డుభద్రత శిక్షణతోపాటు వ్యక్తిత్వవికాసం వంటి అంశాల్లో శిక్షణ ఇస్తున్నట్లు తెలిపారు. 2000వ సంవత్సరంలోనే మారుతి సుజుకి ఢిల్లీ ప్రభుత్వంతో కలిసి ఐడిటిఆర్‌ను స్థాపించింది. ప్రస్తుతం ఢిల్లీలో రెండు, హర్యానాలో రెండు, ఉత్తరాఖండ్‌ ఒకటి, గుజరాత్‌లో ఒకటి చొప్పున మొత్తం ఆరుఐటిడిఆర్‌లను నిర్వహించడం జరిగింది. ఏడోకేంద్రం బీహార్‌లోని ఔరంగాబాద్‌లో నిర్మాణ దశలో ఉంది. మారుతి డ్రైవింగ్‌ సంస్థ ద్వారా ప్రజల్లో రక్షితమైన డ్రైవింగ్‌ అందించే లక్ష్యంతో శిక్షణా సంస్థలు ప్రారంభించింది. ప్రపంచ స్థాయి డ్రైవింగ్‌ శిక్షణను అందిస్తామని, ఆన్‌రోడ్‌డ్రైవింగ్‌ ఫరిస్థితుల్లో వారు నడిపేందుకు వీలుగా ఆచరణాత్మకంగా నేర్పిస్తామని రజోరియా వెల్లడించారు. కంపెనీకి 354వరకూ ఎండిఎస్‌లకుచెందిన డ్రైవింగ్‌శిక్షణ మౌలిక సదుపాయా లు ఉన్నాయని 2.8మిలియన్‌ డ్రైవర్లకు శిక్షణ ఇచ్చినట్లు రజోరియా వెల్లడించారు.